Dit mag wees dat hierdie ‘n relatiewe kort tydsbestek in die groter prentjie is, maar dis al wat ons het. Belangrik. Ons kan nie verander aan ons verlede nie, kan nie ons toekoms bepaal nie, maar ons kan vandag hanteer sodat dit ‘n wesenlike verskil aan albei hierdie tydsbeskrywings het.
Staan ‘n oomblik saam met my stil by hierdie konsepte in die lig van die Woord. Ons verlede is onder die bloed van Jesus – dis ‘n heerlike gedagte as jy geneig is om jouself te blameer vir die foute wat jy gemaak het, wat dalk hierdie dag beinvloed. Jy kan ook uitvaar en ander blameer vir die foute en negatiewe ondervindings van die verlede – onthou ons het al gepraat oor hoe die sonde van ander mense wat jou lewe, emosies en gesondheid beinvloed het of nog steeds beinvloed.
God verwyt nie, Hy blameer nie. Ek wil amper se Hy sal Homself nie so verneder om jou verlede vir jou voor te hou as die rede van die mislukking wat jy voel nie. Wat doen God? Jesaja 1: 18: